sukhrobnurali/uzbek-legal-corpus huggingface dataset:
TURKIYALIK TALABALARNI OʻZBEKISTONDA OʻQITISh TOʻGʻRISIDA
(resolution, 2021-02-22)

Oʻzbekiston Respublikasi bilan Turkiya Respublikasi oʻrtasida fan, madaniyat, taʼlim, sogʻliqni saqlash, sport va turizm sohasida oʻzaro hamkorlik toʻgʻrisidagi hukumatlararo bitimni, shuningdek Vazirlar Mahkamasining “Oʻzbekiston Respublikasi bilan Turkiya Respublikasi oʻrtasida kadrlar tayyorlash sohasidagi ahdlashuvlarni amalga oshirish chora-tadbirlari toʻgʻrisida”gi 1992-yil 7-apreldagi 178-son qarorini amalga oshirish maqsadida Vazirlar Mahkamasi qaror qiladi: 1. Oliy va oʻrta maxsus taʼlim vazirligining 103 nafar turkiyalik talabalarni ular tanlagan ixtisos boʻyicha Oʻzbekiston Respublikasi hisobiga oliy oʻquv yurtlarida oʻqitish toʻgʻrisidagi taklifi qabul qilinsin. 2. Oʻzbekiston Respublikasi Oliy va oʻrta maxsus taʼlim vazirligi: Turkiya Respublikasidan kelgan talabalarni 1992-1993 oʻquv yilida Toshkent davlat universiteti va Toshkent davlat texnika universiteti tayyorlov fakultetlarida oʻqitishni tashkil etsin, shuningdek ularning yashashi va oʻqishi bilan bogʻliq boʻlgan tadbirlarning bajarilishini taʼminlasin; Turkiya Respublikasidan kelgan talabalarning yashashi (kiyim-kechak, ovqat bilan taʼminlash, stipendiya toʻlash) va oʻqishini tashkil etish bilan bogʻliq xarajatlar Oʻzbekiston Respublikasi budjeti mablagʻlari hisobiga amalga oshirilsin. 3. Oʻzbekiston Respublikasi Oliy va oʻrta maxsus taʼlim vazirligi: Oʻzbekiston yengil sanoat tovarlari ishlab chiqarish davlat uyushmasi va Oʻzbekiston “Savdo” davlat-aksionerlik uyushmasi bilan birgalikda bir oy muddat ichida turkiyalik talabalarni Oʻzbekiston Respublikasining iqlim sharoitlariga mos kiyim-kechaklar bilan taʼminlash masalasini koʻrib chiqsin va hal etsin; Oʻzbekiston Respublikasi Aloqa vazirligi bilan birgalikda bir oy muddat ichida turkiyalik talabalarni imtiyozli tariflar boʻyicha pochta va telefon xizmatlari bilan taʼminlash toʻgʻrisidagi nizomni ishlab chiqsin va Oʻzbekiston Respublikasi Vazirlar Mahkamasiga tasdiqlash uchun taqdim etsin. 4. Oʻzbekiston Respublikasi Oliy va oʻrta maxsus taʼlim vazirligi, “Oʻzbekturizm” milliy kompaniyasi, Samarqand, Buxoro, Xorazm viloyatlari hokimliklari turkiyalik talabalarni oʻzbek xalqining tarixiy va madaniy, milliy urf-odatlari va anʼanalari bilan tanishtirishga doir tadbirlarni amalga oshirsinlar, Samarqand, Buxoro va Xiva shaharlariga bir martalik sayohatlar uyushtirsinlar. 5. Oʻzbekiston Respublikasi Sogʻliqni saqlash vazirligi respublika oliy oʻquv yurtlarida oʻqiyotgan turkiyalik talabalarga va taʼlim tizimida ishlayotgan turkiyalik mutaxassislarga respublika hisobidan tibbiy yordam koʻrsatish va ularni dori-darmonlar bilan taʼminlash boʻyicha tegishli chora-tadbirlar koʻrsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq M.Q. Qoraboyev zimmasiga yuklatilsin.
AHOLINING OʻZBEKISTON JAMGʻARMALAR BANKI MUASSASALARIDA SAQLANAYOTGAN OMONATLARI BOʻYIChA YaNGI FOIZ STAVKALARINI TASDIQLASh HAQIDA
(resolution, 2000-03-24)

Narxlarning erkinlashtirilishi munosabati bilan aholi jamgʻarmalarini oʻz qiymatini yoʻqotishdan muhofaza qilish va aholi pul mablagʻlarini jamgʻarma banklariga qoʻshimcha ravishda jalb etish maqsadida Vazirlar Mahkamasi qaror qiladi: 1. Aholining Oʻzbekiston davlat-tijorat jamgʻarmalar banki muassasalarida saqlanayotgan omonatlari boʻyicha foiz stavkalari quyidagi miqdorlarda tasdiqlansin: – yoʻqlab olinadigan omonatlar boʻyicha – 10 foiz; – saqlanish muddati belgilangan jamgʻarmalar boʻyicha: 1 yildan 3 yilgacha – 20 foiz; 3 yildan 5 yilgacha – 30 foiz; 5 yildan koʻp boʻlganda – 45 foiz. – yoshlar – mukofot omonatlari boʻyicha – 20; – maqsadli bolalar omonatlari va toʻlanadigan omonatlar boʻyicha – 45 foiz; – yutuqli omonatlar boʻyicha – 6 foiz. 2. Aholi omonatlarining Oʻzbekiston Markaziy banki va tijorat banklarida kredit resurslar sifatida joylashtirilishi hisobiga paydo boʻladigan jamgʻarmalar banki muassasalarining daromadlari aholining omonatlari boʻyicha foiz stavkalarni oshirishning asosiy manbalari etib hisoblansin. 3. Yangi foiz stavkalari Oʻzbekiston jamgʻarmalar banki muassasalarida saqlanayotgan omonatlarga 1993-yil 1-yanvaridan boshlab joriy qilinsin. 4. Ushbu qaror qabul qilinishi munosabati bilan Vazirlar Mahkamasining “Aholining Oʻzbekiston jamgʻarmalar banki muassasalarida saqlanayotgan omonatlari boʻyicha foiz stavkalarini oshirish haqida”gi 1992-yil 5-maydagi 223-son qarori oʻz kuchini yoʻqotgan deb hisoblansin.
OʻZBEKISTON RESPUBLIKASI FANLAR AKADEMIYASINING OʻZBEKISTON TARIXI MUZEYI EKSPOZITSIYASINI KENGAYTIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 1993-01-16)

Oʻzbekiston tarixini, uning badiiy madaniyatining, zargarlik va xalq amaliy sanʼatining rang-barangligini keng targʻib qilish, shuningdek muzeylarning moddiy-texnika negizlarini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat ishlari vazirligining osori atiqa va zargarlik sanʼati muzeyi tugatilsin. 2. Oʻzbekiston Respublikasi Fanlar akademiyasining Oʻzbekiston tarixi muzeyi tarkibida Osori atiqa-zargarlik fondi tashkil etilsin. 3. Oʻzbekiston Respublikasi Madaniyat ishlari vazirligi: 1993-yilning 20-yanvariga qadar qimmatbaho metallardan va toshlardan yasalgan barcha muzey eksponatlarini Oʻzbekiston Davlat qimmatbaho buyumlar xazinasiga vaqtinchalik saqlashga topshirsin, qolgan eksponatlarni esa Oʻzbekiston tarixi muzeyining ekspozitsiya zallariga joylashtirsin; 1993-yilning 25-yanvariga qadar Oʻzbekiston tarixi muzeyiga ish haqi fondi bilan birga 14 nafar xodim, ixtisoslashtirilgan muzey jihozlari hamda sobiq osori atiqa va zargarlik sanʼati muzeyini saqlashga ilgari ajratilgan mablagʻlarning bir qismini bersin; 1993-yilning 1-fevraliga qadar osori atiqa va zargarlik sanʼati muzeyining boʻshayotgan binosini belgilangan tartibda Oʻzbekiston Respublikasi Tashqi ishlar vazirligi balansiga oʻtkazsin. 4. Oʻzbekiston Respublikasi Davlat qurilish ishlari qoʻmitasi Oʻzbekiston tarixi muzeyi binosida barpo etilayotgan Osori atiqa-zargarlik fondi uchun maxsus ombor qurilishining loyiha smeta hujjatlarini ishlab chiqsin. Oʻzbekiston Respublikasi Moliya vazirligi shu maqsadlar uchun Vazirlar Mahkamasining zaxira fondidan zarur mablagʻlar ajratsin. 5. Toshkent shahar hokimligi 1993-yilning 1-martiga qadar oʻz tasarrufidagi qurilish tashkilotlarining kuchi bilan osori atiqa va zargarlik sanʼati muzeyining boʻshatilayotgan binosida zarur taʼmirlash ishlarini oʻtkazsin. 6. Oʻzbekiston SSR Ministrlar Sovetining 1984-yil 18-oktabrdagi 442-r-son farmoyishining OʻzSSR davlat sanʼat muzeyi (osori atiqa va zargarlik sanʼati muzeyi) Osori atiqa-zargarlik fondiga doir qismi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Bosh vazirning oʻrinbosarlari M.Q. Qoraboyev va K.N. Toʻlaganov oʻrtoqlar zimmasiga yuklatilsin.
AHOLINI DORI-DARMONLAR BILAN TAʼMINLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Respublika aholisini dori-darmonlar va tibbiyot mahsulotlari bilan kafolatli taʼminlash, shuningdek ularni chetga olib chiqib ketishning oldini olish maqsadida Vazirlar Mahkamasi qaror qiladi: 1. Hayotiy muhim dori-darmonlar chakana narxlarining cheklangan narxlari 1-ilovaga* muvofiq tasdiqlansin. Boshqa dori-darmonlar va tibbiyot mahsulotlariga 1993-yil 11-yanvardan boshlab shartnomaviy (erkin) ulgurji narxlarga asoslanib shakllantirilgan shartnomaviy (erkin) chakana narxlar joriy etilsin. 3. Oʻzbekiston Respublikasi Moliya vazirligi: dori-darmonlarning chakana narxlari preyskurantlarini mazkur qarorning 1-bandiga muvofiq tasdiqlasin; hayotiy muhim dori-darmonlar narxlaridagi farqni va Oʻzbekiston Respublikasi Sogʻliqni saqlash vazirligi dorixona muassasalarining koʻradigan zararlarini oʻz vaqtida qoplashni nazarda tutsin. 4. Oʻzbekiston Respublikasi Moliya vazirligi Sogʻliqni saqlash vazirligi bilan birgalikda import boʻyicha sotib olinadigan dori-darmonlar va tibbiyot mahsulotlariga mablagʻ ajratish tartibini belgilasin va bir hafta muddat ichida Vazirlar Mahkamasiga takliflar kiritsin. 5. Oʻzbekiston Respublikasi Prezidenti huzuridagi Vazirlar Mahkamasining “Respublika aholisini dorivor vositalar va tibbiyotda ishlatiladigan mahsulotlar bilan taʼminlashning kechiktirib boʻlmaydigan chora-tadbirlari toʻgʻrisida” 1992-yil 7-maydagi 226-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq M.Q. Qoraboyev zimmasiga yuklatilsin.
1993-1994 YILLARDA YaNGI YERLARNI OʻZLAShTIRISh VA QADIMDAN SUGʻORIB KELINAYOTGAN YERLARNI QAYTA TIKLASh YuZASIDAN KEChIKTIRIB BOʻLMAYDIGAN ChORA-TADBIRLAR TOʻGʻRISIDA
(resolution, 2021-02-22)

Oʻzbekiston Respublikasida sugʻoriladigan yerlarni saqlab qolishga va aholi jon boshiga sugʻoriladigan ekin maydonlarning kamayib ketmasligiga nihoyatda muhim ahamiyat berib, Vazirlar Mahkamasi qaror qiladi: 1. Oʻzbekiston Respublikasida meloratsiya va suv xoʻjaligi vazirligi, Qishloq xoʻjaligi vazirligining 1993-1994-yillarda yangi yerlarni oʻzlashtirish va qadimdan sugʻorilib kelinayotgan yerlarni qayta tiklash toʻgʻrisida Qoraqalpogʻiston Respublikasi Vazirlar Kengashi va viloyat hokimliklari bilan kelishilgan takliflari 1-2-ilovalarga* muvofiq qabul qilinsin. Yangi sugʻoriladigan yerlarni oʻzlashtirish suvni tejaydigan texnologiyalarni joriy etish hisobiga mavjud suv resurslari doirasida amalga oshirilsin. 2. Qoraqalpogʻiston Respublikasi Vazirlar Kengashi, viloyat hokimliklari yangi sugʻoriladigan yerlarni oʻzlashtirish yuzasidan berilgan topshiriqqa muvofiq qisqa muddat ichida katta xarajatlarni talab qilmaydigan xoʻjalik ichki rezervlarini qishloq xoʻjaligi oborotiga kiritish imkoniyatini va maydonni belgilab chiqsinlar. Suv xoʻjaligi tashkilotlariga belgilangan ishlarni amalga oshirish uchun meliorativ jihatdan noqulay boʻlgan zarur maydonlarni oʻz vaqtida ajratish taʼminlansin. 3. Oʻzbekiston Respublikasi Istiqbolini belgilash va statistika davlat qoʻmitasi, Moliya vazirligi Qoraqalpogʻiston Respublikasi Vazirlar Kengashiga, Oʻzbekiston Respublikasi Meloratsiya va suv xoʻjaligi vazirligiga 1-bandda koʻrsatilgan vazifalarni amalga oshirish uchun mablagʻ ajratishni nazarda tutsinlar. 4. Mazkur qarorning bajarilishini nazorat qilish Vazirlar Mahkamasi Raisining birinchi oʻrinbosari I.H. Joʻrabekov zimmasiga yuklatilsin. Bu ishlarning qanday amalga oshirilayotganligi 1993-yilning birinchi yarmi yakunlari boʻyicha koʻrib chiqilsin.
MAHALLIY SANOAT, AHOLIGA MAIShIY XIZMAT KOʻRSATISh, DAVLAT SAVDOSI VA UMUMIY OVQATLANISh KORXONALARINI DAVLAT TASARRUFIDAN ChIQARISh VA XUSUSIYLAShTIRIShNI JADALLAShTIRISh YuZASIDAN QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Vazirlar Mahkamasining 1992-yil 23-sentabrdagi 443-son qarorida nazarda tutilgan mahalliy sanoat, aholiga maishiy xizmat koʻrsatish va umumiy ovqatlanish korxonalari va tashkilotlarini davlat tasarrufidan chiqarish va xususiylashtirish chora-tadbirlarini amalda roʻyobga chiqarishni taʼminlash, qayta tashkil etilayotgan jamoalar manfaatlarini yanada toʻlaroq hisobga olish, shuningdek, mulkchilik shakllarini oʻzgartirish mexanizmini tartibga soluvchi zarur meʼyoriy bazani shakllantirish maqsadida Vazirlar Mahkamasi qaror qiladi: 1. Mahalliy sanoat, aholiga maishiy xizmat koʻrsatish, davlat savdosi va umumiy ovqatlanish korxonalari va tashkilotlarining mehnat jamoalari mulkni sotib olayotganda ularga beriladigan qoʻshimcha imtiyozlar roʻyxati 1-ilovaga muvofiq tasdiqlansin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Moliya vazirligi bilan kelishgan holda 1993-yilning 20-yanvariga qadar Oʻzbekiston Respublikasi Davlat mulki qoʻmitasining respublika shahar va qishloqlaridagi hududiy boʻlinmalarini tuzish va ularni mablagʻ bilan taʼminlash, shuningdek, ularni malakali kadrlar bilan toʻldirish masalasini hal etsinlar. 6. Mazkur qarorning bajarilishini nazorat qilish Bosh vazir oʻrinbosarlari A.N. Voznenko va B.S. Hamidov oʻrtoqlar zimmasiga yuklatilsin. Mangʻit xalq isteʼmol tovarlari fabrikasi Amudaryo tumani sanoat kombinati Izboskan tumani sanoat kombinati Kosonsoy tumani sanoat kombinati Sariosiyo tikuvchilik fabrikasi Yangiyer shahar sanoat kombinati Toshloq tikuvchilik fabrikasi Hazorasp xoʻjalik-roʻzgʻor tovarlari fabrikasi Qibray tumani sanoat kombinati Buxoro zardoʻzlik buyumlari fabrikasi Samarqand xoʻjalik-roʻzgʻor buyumlari zavodi Navbahor tumani sanoat kombinati Peshku tumani sanoat kombinati Sherobod tumani sanoat kombinati Toshkent “Chevar” aksionerlik jamiyati
OʻZBEKISTON RESPUBLIKASI XALQ TAʼLIMI XODIMLARI KUNINI BELGILASh TOʻGʻRISIDA
(law, 1997-01-14)

Oʻzbekiston Respublikasi Oliy Kengashi qaror qiladi: Oʻzbekiston Respublikasi xalq taʼlimi xodimlari kuni etib oktyabr oyining birinchi yakshanbasi belgilansin.
OʻZBEKISTON RESPUBLIKASI KONSTITUTSIYASINING 77-MODDASIGA OʻZGARTISh kiritish TOʻGʻRISIDA
(constitution, 1994-03-15)

Oʻzbekiston Respublikasi Oliy Kengashi qaror qiladi: Oʻzbekiston Respublikasi Konstitutsiyasi 77-moddasining birinchi qismidagi “150 nafar deputatdan” degan soʻzlar “deputatlardan” degan soʻz bilan almashtirilsin.
OʻZBEKISTON RESPUBLIKASI VAZIRLAR MAHKAMASINING 1992-YIL 8-SENTABRDAGI 418-SON QARORIGA QOʻSHIMCHA KIRITISH TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1992-yil 8-sentabrdagi 418-son qaroriga qoʻshimcha ravishda Oʻzbekiston neft mahsulotlari bilan taʼminlash davlat-aksionerlik birlashmasi bosh direktori oʻrinbosarlarining soni uch nafar, shu jumladan, bir nafar birinchi oʻrinbosar boʻlishiga ruxsat berilsin. 2. Mirsobit Mirzayev Oʻzbekiston neft mahsulotlari bilan taʼminlash davlat-aksionerlik birlashmasi bosh direktorining oʻrinbosari etib tasdiqlansin.
OʻZBEKISTON RESPUBLIKASI DAVLAT MATBUOT QOʻMITASI RAISINING OʻRINBOSARI LAVOZIMINI QISQARTIRISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: Oʻzbekiston SSR Ministrlar Sovetining 1990-yil 18-yanvardagi 39-son qaroriga qisman oʻzgartirish kiritilgan holda Oʻzbekiston Respublikasi Davlat matbuot qoʻmitasi raisi oʻrinbosarlarining soni bittaga qisqartirilsin.
OʻZBEKISTON RESPUBLIKASI VAZIRLAR MAHKAMASINING “OʻZBEKISTON RESPUBLIKASIDA DAVLAT UY-JOY FONDINI XUSUSIYLAShTIRIShNI DAVOM ETTIRISh TOʻGʻRISIDA” 1993 YIL 1 MARTDAGI 114-SON QARORIGA OʻZGARTIRISh KIRITISh HAQIDA
(resolution, 1993-05-20)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekiston Respublikasida davlat uy-joy fondini xususiylashtirishni davom ettirish toʻgʻrisida” 1993-yil 1-martdagi 114-son qarorining 8-bandi quyidagi mazmundagi ikkinchi xatboshi bilan toʻldirilsin: “Ulugʻ Vatan urushi mehnat frontida qatnashganlarga, fashistlar konslagerlarining sobiq mahbuslariga, Leningrad shahrida qamalda boʻlganlarga uy-joyni tekin xususiylashtirish boʻyicha imtiyozlar berilsin”.
ISh BILAN TAʼMINLAShGA KOʻMAKLAShISh DAVLAT JAMGʻARMASINI TAShKIL ETISh TOʻGʻRISIDA
(resolution, 2022-07-22)

Oʻzbekiston Respublikasining “Aholini ish bilan taʼminlash toʻgʻrisida”gi Qonuniga muvofiq va ishga layoqatli aholini ijtimoiy himoyalashni taʼminlash maqsadida Vazirlar Mahkamasi qaror qiladi: 1. Mehnatdan foydalanish va ish bilan taʼminlash sohasidagi davlat siyosatini amalga oshirish tadbirlarini mablagʻ bilan taʼminlash uchun Oʻzbekiston Respublikasi Mehnat vazirligi tarkibida mahalliy va respublika darajalarida Oʻzbekiston Respublikasi ish bilan taʼminlashga koʻmaklashish davlat jamgʻarmasi (bundan keyin Ish bilan taʼminlash jamgʻarmasi deb ataladi) tashkil etilsin.
OʻZBEKISTON RESPUBLIKASI XALQ VA XIZMAT KOʻRSATGAN ARTISTLARINING ISH HAQI VA PENSIYALARIGA USTAMALAR BELGILASH TOʻGʻRISIDA
(resolution, 1993-06-07)

Oʻzbekiston Respublikasining xalq va xizmat koʻrsatgan artistlarini ijtimoiy himoya qilish va ularning moddiy manfaatdorligini oshirish maqsadida Vazirlar Mahkamasi qaror qiladi: 2. Sobiq Ittifoq farmonlariga muvofiq “SSSR xalq artisti” faxriy unvoniga ega boʻlgan shaxslarga ustama haq “Oʻzbekiston xalq artisti” darajasida toʻlansin. 3. Oʻzbekiston Respublikasi Moliya vazirligi mazkur maqsadlar uchun zarur mablagʻlar ajratsin.
ShAHAR VA ShAHAR ATROFI AVTOTRANSPORTIDA YOʻLOVChILAR TAShISh TARIFLARI TOʻGʻISIDA
(resolution, 1993-05-27)

Yoqilgʻi, energiya manbalari, texnika va asbob-uskunalarga sarflanayotgan xarajatlar muttasil oʻsib borayotgan sharoitda respublika shahar va shahar atrofi yoʻlovchilar transportining barqaror ishlashi uchun zarur sharoitlar yaratish maqsadida Vazirlar Mahkamasi qaror qiladi: 1. 1993-yilning 5-yanvaridan boshlab metro, tramvay, trolleybus va avtobusda bir marta yurish uchun cheklangan tarif — 3 soʻm qilib belgilansin. 2. 1993-yilning 5-yanvaridan boshlab shahar atrofiga yoʻlovchilarni avtomobilda tashish tariflarining amaldagi cheklangan miqdori 1,5 baravar oshirilsin. 3. Aholining ayrim toifalariga shahar va shahar atrofi yoʻlovchilar avtomobil transportida yurish uchun hozirgi vaqtda amal qilib turgan imtiyozlar saqlab qolinsin. 4. Oʻzbekiston Respublikasi Prezidenti huzuridagi Vazirlar Mahkamasining 1992-yil 16-oktabrdagi 474-son qarori bilan tasdiqlangan shahar va shahar atrofi avtotransportida yoʻlovchilar tashish tariflarining cheklangan miqdori (2-ilova) bekor qilinsin.
OʻZBEKISTON RESPUBLIKASI PREZIDENTINING 1992-YIL 11-DEKABRDAGI FARMONINI ROʻYOBGA CHIQARISH TOʻFRISIDA
(decree, 2021-02-22)

Oʻzbekiston Respublikasi Prezidentining “Afgʻoniston Respublikasida va boshqa davlatlar hududidagi jangovar harakatlarda qatnashgan fuqarolarga Oʻzbekiston Respublikasi Prezidentining 1990-yil 7-maydagi Farmonining amal qilishini joriy etish toʻgʻrisida” 1992-yil 11-dekabrdagi Farmoniga muvofiq Vazirlar Mahkamasi qaror qiladi: Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, korxonalar va tashkilotlar 1979-yil dekabridan 1990-yil fevraligacha Afgʻoniston Respublikasidagi jangovar harakatlarda qatnashgan fuqarolarga, shuningdek, boshqa mamlakatlarning hududlarida turli yillarda jangovar harakatlarda qatnashgan sobiq harbiy xizmatchilarga ular hozir yashab turgan davlatga va idoralarga qarashli uylar va kvartiralar shaxsiy mulk qilib berilishini taʼminlasinlar.
1993 YIL 1 YaNVARIDAN MEHNAT HAQI, NAFAQALAR VA STIPENDIYALARINING MIQDORLARINI OShIRISh TOʻGʻRISIDA
(decree, 2020-09-28)

Respublika aholisining ijtimoiy muhofazasini yanada kuchaytirish toʻgʻrisida: 1. Oʻzbekiston Respublikasi hududida ish haqi va mehnat nafaqasining eng oz miqdori darajasi 1,25 baravar oshirilsin va ularning eng oz miqdori 25000 soʻm qilib belgilansin. 2. Ushbu Farmonda belgilangan eng oz ish haqiga va mehnatiga haq toʻlash borasida joriy qilingan yagona tarif jadvaliga muvofiq budjetdan pul bilan taʼminlanadigan muassasalar va tashkilotlar xodimlarining tarif stavkalari hamda lavozim stavkalari okladlari 1,25 baravar oshirilsin. 3. Fuqarolarning soliq olinmaydigan daromadlarining eng past darajasi oyiga 2500 soʻm miqdorida belgilansin. 4. Hozir amalda boʻlgan barcha turdagi nafaqalarning miqdori 25 foiz oshirilsin. 5. Oliy oʻquv yurtlari talabalarining, texnikumlar hamda kiyim-bosh va ovqat bilan taʼminlanmaydigan hunar-texnika bilim yurtlari oʻquvchilarining stipendiyalari 1,25 baravar koʻpaytirilsin. Talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 6. Oʻzbekiston Respublikasining Moliya vazirligi ish haqini, nafaqalar va stipendiyalarni oshirishga mazkur Farmonda koʻzda tutilgan xarajatlarni pul bilan taʼminlash manbalarini aniqlasin. 7. Xoʻjalik hisobidagi birlashmalar, korxonalar va tashkilotlar ushbu Farmonda belgilangan eng oz mehnat haqi miqdorini ana shu maqsadlar uchun oʻz mablagʻlari manbaini qidirib topishlariga qarab joriy etsinlar. 8. Vazirliklar va idoralar, Qoraqalpogʻiston Respublikasining Vazirlar Kengashi, viloyatlar va Toshkent shahar hokimlari, budjetdan pul bilan taʼminlanadigan tashkilotlar va muassasalar mehnatga haq toʻlashning yangi shartlari oʻz vaqtida joriy etilishini taʼminlasinlar. 9. Oʻzbekiston Respublikasining Markaziy banki respublika korxonalariga, tashkilotlari va muassasalariga ish haqi oʻz vaqtida toʻlanishini taʼminlovchi choralar koʻrsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1992-YIL 30 APRELDAGI 220-SON QARORIGA OʻZGARTIRISh KIRITISh TOʻGʻRISIDA
(resolution, 1994-03-11)

Vazirlar Mahkamasi qaror qiladi: Oʻzbekiston Respublikasi Prezidenti huzuridagi Vazirlar Mahkamasining “Oʻzbekiston Respublikasiga mahsulotlar keltirish va uni respublikadan chetga chiqarish boʻyicha Vazirlar Mahkamasi ilgari qabul qilgan qarorlarning qanday bajarilayotganligi hamda bu ishda zarur tartib oʻrnatish chora-tadbirlari toʻgʻrisida” 1992-yil 30-apreldagi 220-son qarori 2-ilovasining 16-bandiga oʻzgartirishlar kiritilsin, chetga chiqarish Vazirlar Mahkamasining Komissiyasi tomonidan berilgan ruxsat bilan amalga oshiriladigan mahsulotlar roʻyxatiga rangli metallar, ularning chiqindilari, rangli metallardan tayyorlangan buyumlar va ularning siniqlari kiritilsin.
DAVLAT HOKIMIYATI VA DAVLAT BOShQARUVI ORGANLARI, SUD ORGANLARI HAMDA NOTARIAL IDORALAR XODIMLARINING LAVOZIM MAOShLARiNI BELGILASh TOʻGʻRISIDA
(resolution, 1996-03-18)

Davlat hokimiyati va davlat boshqaruvi organlari, sud organlari va notarial idoralar faoliyatining samaradorligini oshirish va respublika iqtisodiyotini tarkibiy qayta qurish sharoitida ularni yuqori malakali mutaxassislar bilan toʻldirish hamda mehnatga haq toʻlash darajasini tabaqali baravarlashtirish maqsadida Vazirlar Mahkamasi qaror qiladi: 1. 1993-yil 1-yanvaridan boshlab davlat hokimiyati va davlat boshqaruvi organlari, sud organlari, notarial idoralar apparatining rahbarlari, ularning oʻrinbosarlari, xodimlari va mutaxassislarining, shuningdek, respublika mahalla qoʻmitalari raislari va masʼul kotiblarining lavozim maoshlari 1–25-ilovalarga* muvofiq belgilansin. Bunda yangi lavozim maoshlarini joriy etish bilan bogʻliq boʻlgan qoʻshimcha xarajatlarning 25 foizi boshqaruv organlarini saqlash xarajatlarini qisqartirish hisobiga amalga oshiriladi. 2. Oʻzbekiston Respublikasi Moliya vazirligi vazirliklar va idoralar xodimlari lavozim maoshlarining yangi sxemasiga muvofiq ish haqiga mablagʻ ajratish manbalarini qidirib topsin. 3. Oʻzbekiston Respublikasi Mehnat vazirligi bir oy muddat ichida mehnatga haq toʻlash boʻyicha amaldagi meʼyoriy aktlarni mazkur qarorga muvofiqlashtirish haqida taklif kiritsin. 4. Davlat hokimiyati va davlat boshqaruvi organlari, sud organlari va notarial idoralar xodimlari mehnatiga haq toʻlash shartlari 26-ilovaga (ilova keltirilmaydi) muvofiq tasdiqlansin. 5. Vazirlar Mahkamasining 1992-yil 7-avgustdagi 367-son qarori 7-bandining ikkinchi xatboshi, Vazirlar Mahkamasining 1992-yil 10-fevraldagi 57-son qarori 5-bandining beshinchi xatboshi va Vazirlar Mahkamasining 1992-yil 15-fevraldagi 65-son qarorining 2-bandi oʻz kuchini yoʻqotgan deb hisoblansin.